BLISS เข้าข่ายถูกเพิกถอน ตลท.ขีดเส้นตายแก้ไขคุณสมบัติกลับเข้าเทรดก่อน 31 มี.ค.ปีหน้า
BLISS เข้าข่ายถูกเพิกถอน ตลท.ขีดเส้นตายแก้ไขคุณสมบัติกลับเข้าเทรดก่อน 31 มี.ค.ปีหน้า
4 เม.ย. 2562

ตลาดหลักทรัพย์แห่งประเทศไทย (ตลท.) แจ้งว่าตามที่ บริษัท บลิส-เทล จำกัด (มหาชน) หรือ BLISS ซึ่งเป็นบริษัทที่เข้าข่ายอาจถูกเพิกถอนหลักทรัพย์กรณีนำส่งงบการเงินล่าช้า ปัจจุบันครบกำหนดเวลาดำเนินการให้มีคุณสมบัติเพื่อกลับมาซื้อขายแล้ว และบริษัทได้ขอขยายระยะเวลามายัง ตลท. ซึ่ง ตลท.ได้พิจารณาข้อมูลและคำชี้แจงของบริษัทแล้ว จึงให้เวลาเพิ่มเติมกับบริษัทเพื่อดำเนินการให้มีคุณสมบัติเพื่อกลับมาซื้อขาย โดยให้เวลาจนถึงวันที่ 31 มีนาคม 2563
ทั้งนี้ หาก BLISS ไม่สามารถดำเนินการให้มีคุณสมบัติเพื่อกลับมาซื้อขายได้ภายในกำหนด ตลท.จะเสนอคณะกรรมการ ตลท.เพื่อพิจารณาเพิกถอนหลักทรัพย์ต่อไป